Document ID: /roh_data/filtered/fineweb-2-filterrobots_roh.jsonl.gz/5766

Il matg da quest onn è vegnì chattà en la vischinanza da La Punt Chamues-ch in tschess barbet crappà. Ils resultats da l'analisa mussan, ch'il tschess è probablamain crappà suenter in cumbat cun in'evla. En il corp dal tschess barbet è dentant vegnì chattà trais ballins da plum. Quels derivan tenor communicaziun da l'Uffizi da chatscha e pestga dal chantun da sajets ch'il tschess aveva survivì.
L'animal GT047 è stà in dals emprims tschess barbets ch'è naschì en la natira dapi la recolonisaziun dals animals en Svizra. Ils onns 2012 e 2013 ha el furmà – ensemen cun in animal feminin – il «pèr da la Val Foraz», e dapi l'onn 2014 tutgava el tar il «pèr da la Val Chamuera».
Ord l'Archiv:
RTR novitads 16:00